Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 586

3. Felvett hitelek Itt kell kimutatni minden hitelfelvételbõl vagy egyéb megállapodás alapján szerzett olyan forrást, amely a jegybanktól (31.1—31.3 sorok), belföldi hitelintézettõl (32.11—32.2 sorok), az egyéb pénzügyi közvetítõktõl (33.11—33.222 sorok), a pénzügyi kiegészítõ tevékenységet végzõktõl (33.31—33.422 sorok), biztosítóktól és nyugdíjpénztáraktól (33.51—33.522 sorok), külföldi hitelintézettõl (35.11—35.122 sorok), külföldi kormányoktól vagy nemzetközi intézményektõl (35.21—35.322), illetve egyéb nem-rezidensektõl (35.31—35.22 sorok) származik. A megvásárolt, illetve eladott valutakészletekkel, valamint a forint bankjegy- és érme devizaszámla, illetve valutakészlet ellenében történt vételével vagy eladásával kapcsolatos tartozásokat a rövid lejáratú tartozások között — a más belföldi hitelintézettel kapcsolatos állományokat a 32.11 sorban, a külföldi bankokkal szembeni tartozásokat a 35.11 sorban — kell jelenteni. Az OTIVÁ-tól felvett hiteleket nem a többi pénzügyi kiegészítõ tevékenységet végzõ adataival együtt a 33.31— 33.422 sorokban, hanem a 34. sorokban kell szerepeltetni. A 34.1—34.22 sorokban az egyéb, pl. takarékszövetkezeteknek az OTIVÁ-tól felvett hitel fennálló állományát kell jelenteni. A 36. sorban a szövetkezeti formában mûködõ hitelintézeteknél a tagoknak a hátrasorolt kötelezettségekhez nem tartozó, más vagyoni hozzájárulását kell feltüntetni.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes